સ્કર્ટમાં પણ ફ્રિન્જિસની લેન્ગ્થ અલગ-અલગ હોય છે. સ્કર્ટમાં એક ઇંચથી લઈને ફુલ લેન્ગ્થ સુધી ફ્રિન્જિસ આપવામાં આવે છે. જેમ કે આખા સ્કર્ટમાં એની લેન્ગ્થમાં એક ઇંચ પર ફ્રિન્જિસ લગાડવામાં આવે છે, જેથી આખું સ્કર્ટ વૉલ્યુમાઇઝ લાગે છે અથવા તો સ્કર્ટની જે લેન્ગ્થ હોય એના ૩ કે ૪ ભાગ પાડી જે માપનો પટ્ટો હોય એ માપથી એક ઇંચ નીચે લેન્ગ્થ રાખી ફ્રિન્જિસ લગાડવામાં આવે છે. આવાં સ્કર્ટ્સ પાર્ટીમાં પહેરવાથી તમારા લુકમાં ફેમિનિટી ઍડ થાય છે. આવાં સ્કર્ટ્સ સાથે શૉર્ટ અને બૉડી-હગિંગ ટી-શર્ટ જ સારાં લાગે જેથી સ્કર્ટની પૅટર્ન દેખાય. ફ્રિન્જિસ હંમેશાં જે ફૅબ્રિકનું ગાર્મેન્ટ હોય એ જ ફૅબ્રિકમાંથી બને છે અને મોટે ભાગે વેસ્ટર્ન વેઅર હોઝિયરી ફૅબ્રિકમાંથી બને છે એટલે ફ્રિન્જિસ પણ હોઝિયરીની જ હોય, જેથી ફ્રિન્જિસને સરખો હૅન્ગિંગ લુક મળે છે.